《过东寺晤天逸兄，别来已二十六年，白头相对慨然有作》
清代·晓音

吴天楚地两茫茫，尺素难凭雁寄将。隔绝五千馀道路，俄经二十六星霜。

只疑相对还成梦，敢定重逢在此方。顾我青年悲失恃，羡君白发奉高堂。

作者简介：字碓庵。著有《高云堂诗集》。○碓庵主华山有方丈，圣祖御制有《欲游华山未往》七绝，碓庵和至百首进呈，大约以多为贵者。兹只录清真一章，重性情也。